Etter kommunesammenslåingen i 1964 ble det bygget nytt herredshus for Hitra kommune i Fillan. Daværende Fillan sentrum lå sjønært ved Fillfjorden og huset mellom 1967 og 1992 fergeleie for fergesambandet Fillan–Brøttingsvåg. Man valgte å ikke bygge det nye herredshuset i det eksisterende sentrum, men på et ubebygd myrområde ved riksvei 714, som siden har blitt det «nye» Fillan sentrum.